
                  (protokols Nr.___; ___.p)







Par Gulbenes novada pašvaldības domes 2026.gada 30.jūlija iekšējā normatīvā akta Nr.__ “Grozījumi Gulbenes novada pašvaldības domes 2023.gada 28.decembra iekšējā normatīvajā aktā Nr.GND/IEK/2023/37 “Gulbenes novada Centrālās pārvaldes nolikums”” izdošanu
Pamatojoties uz likuma “Par valsts budžetu 2026.gadam un budžeta ietvaru 2026., 2027. un 2028.gadam” 80.pantu, Pašvaldību likuma 10.panta pirmās daļas pirmo teikumu un Gulbenes novada pašvaldības domes priekšsēdētāja Normunda Mazūra priekšlikumu izveidot izpilddirektora vietnieka amata vietu, lai nodrošinātu Gulbenes novada pašvaldības izpilddirektora darbības efektivitāti saskaņā ar Pašvaldību likuma 22.pantā noteikto, Gulbenes novada pašvaldības dome 2025.gada 18.decembrī pieņēma lēmumu Nr.GND/2025/889 “Par amata vietas izveidi”, ar kuru nolēma  uzdot Gulbenes novada pašvaldības izpilddirektorei Gulbenes novada Centrālās pārvaldes amatu sarakstā izveidot amata vietu “izpilddirektora vietnieks” ar 2026.gada 1.martu un organizēt attiecīgu grozījumu veikšanu Gulbenes novada pašvaldības domes 2023.gada 21.decembra saistošajos noteikumos Nr.24 “Gulbenes novada pašvaldības nolikums”, pašvaldības struktūrā iekļaujot šo amatu. 

Gulbenes novada pašvaldības dome 2026.gada 28.maijā pieņēma lēmumu Nr.GND/2026/412 “Par Gulbenes novada pašvaldības domes 2026.gada 28.maija saistošo noteikumu Nr.6 “Grozījumi Gulbenes novada pašvaldības domes 2023.gada 21.decembra saistošajos noteikumos Nr.24 “Gulbenes novada pašvaldības nolikums”” izdošanu”. Ar šiem grozījumiem Gulbenes novada pašvaldības domes 2023.gada 21.decembra saistošajos noteikumos Nr.21 “Gulbenes novada pašvaldības nolikums” tika veiktas izmaiņas arī Gulbenes novada pašvaldības institucionālajā struktūrā, izveidojot amata vietu “izpilddirektora vietnieks” un nosakot izpilddirektora un izpilddirektora vietnieka kompetenču sadalījumu. 

Papildus augstāk minētajām izmaiņām tiek virzīts priekšlikums par amata vietas “kiberdrošības pārvaldnieks” izveidi Gulbenes novada Centrālajā pārvaldē, paredzot to iestādes struktūrā kā atsevišķo speciālistu. 
Līdz ar to tiek virzīti atbilstoši grozījumi Gulbenes novada pašvaldības domes 2023.gada 28.decembra iekšējā normatīvajā aktā Nr.GND/IEK/2023/37 “Gulbenes novada Centrālās pārvaldes nolikums”. 

Ņemot vērā augstāk minēto un pamatojoties uz Pašvaldību likuma 20.panta otro daļu, kas nosaka, ka dome izveido centrālo pārvaldi – pašvaldības iestādi, kas nodrošina domes un komiteju organizatorisko un tehnisko apkalpošanu un pilda citas pašvaldības nolikumā noteiktās funkcijas, un Valsts pārvaldes iekārtas likuma 28.pantu, kas nosaka, ka atvasinātas publiskas personas orgāns, izveidojot pastarpinātās pārvaldes iestādi, izdod iestādes nolikumu; uz pastarpinātās pārvaldes iestādes nolikumu attiecas šā likuma 16.panta otrās daļas noteikumi, kā arī Gulbenes novada pašvaldības domes apvienoto Attīstības un tautsaimniecības un Finanšu komiteju ieteikumu, atklāti balsojot: ar ____ balsīm "Par" (______), "Pret" – ___ (____), "Atturas" – ____ (______), "Nepiedalās" – ____ (______);  Gulbenes novada pašvaldības dome NOLEMJ:
IZDOT Gulbenes novada pašvaldības domes 2026.gada 30.jūlija iekšējo normatīvo aktu Nr.__ “Grozījumi Gulbenes novada pašvaldības domes 2023.gada 28.decembra iekšējā normatīvajā aktā Nr.GND/IEK/2023/37 “Gulbenes novada Centrālās pārvaldes nolikums”” (pielikumā).
Gulbenes novada pašvaldības domes priekšsēdētājs




N.Mazūrs
	Pielikums Gulbenes novada pašvaldības domes 
2026.gada 30.jūlija lēmumam Nr.GND/2026/_____

2026.gada 30.jūlijā







Nr.____________
Grozījumi Gulbenes novada pašvaldības domes 2023.gada 28.decembra iekšējā normatīvajā aktā Nr.GND/IEK/2023/37 “Gulbenes novada Centrālās pārvaldes nolikums”

Izdots saskaņā ar Pašvaldību likuma 20.panta otro daļu un Valsts pārvaldes iekārtas likuma 28.pantu

Izdarīt Gulbenes novada pašvaldības domes 2023.gada 28.decembra iekšējā normatīvajā aktā Nr.GND/IEK/2023/37 “Gulbenes novada Centrālās pārvaldes nolikums” (turpmāk – nolikums) šādus grozījumus:

1. Aizstāt 7.7.apakšpunktā vārdus “un Pašvaldības izpilddirektora (turpmāk – izpilddirektors)” ar vārdiem “, Pašvaldības izpilddirektora (turpmāk – izpilddirektors) un izpilddirektora vietnieka”.
2. Aizstāt 7.8.apakšpunktā vārdus “un izpilddirektora” ar vārdiem “, izpilddirektora un izpilddirektora vietnieka”.
3. Aizstāt 7.15.apakšpunktā vārdus “vai izpilddirektora” ar vārdiem “, izpilddirektora un izpilddirektora vietnieka”.
4. Papildināt 10.7.apakšpunktu aiz vārdiem “civilās aizsardzības organizators” ar vārdiem “, kiberdrošības pārvaldnieks”.
5. Izteikt 11.punktu šādā redakcijā:
“11. Centrālās pārvaldes vadītājs ir izpilddirektors. Izpilddirektoram ir viens vietnieks, kura darbu koordinē un pārrauga izpilddirektors. Izpilddirektora prombūtnes laikā Centrālās pārvaldes darbu vada izpilddirektora vietnieks  vai cits ar Domes priekšsēdētāja rīkojumu noteikts Centrālās pārvaldes darbinieks. Domes priekšsēdētājam un Domes priekšsēdētāja vietniekam savas kompetences ietvaros ir tiesības atsevišķiem speciālistiem dot darba uzdevumus, norādījumus un rīkojumus.”
6. Izteikt 12.9.apakšpunktu šādā redakcijā:
“12.9. slēdz privāto tiesību līgumus (izņemot iepirkuma līgumus, vispārīgās vienošanās, partnerības iepirkuma līgumus un koncesijas līgumus) Centrālās pārvaldes darba nodrošināšanai;”
7. Papildināt ar 12.1punktu šādā redakcijā:

“12.1 Izpilddirektora vietnieks:

12.11. iesaistās plānošanas procesā un uzrauga dokumentu un informācijas sagatavošanu, iesniedzot projektu pieteikumus projektu konkursos;
12.12. uzrauga Pašvaldības īstenotos infrastruktūras projektus to realizācijas gaitā visā novada teritorijā gan Pašvaldības, gan valsts, gan Eiropas Savienības, gan citu fondu finansētiem projektiem;
12.13. organizē teritorijas attīstības programmas, attīstības plānu, teritorijas plānojuma un investīciju plāna projekta izstrādi un iesniedz tos apstiprināšanai Domei;
12.14. iesaistās Centrālās pārvaldes organizēto iepirkumu tehnisko specifikāciju izstrādē, kas saistīti ar saimniecisko jautājumu risināšanu;
12.15. slēdz iepirkuma līgumus, vispārīgās vienošanās, partnerības iepirkuma līgumus un koncesijas līgumus;
12.16. pilda citus pienākumus saskaņā ar normatīvajiem aktiem, Domes lēmumiem, Domes priekšsēdētāja vai viņa vietnieka un izpilddirektora rīkojumiem un amata aprakstu.”
8. Papildināt 15.7.apakšpunktu aiz vārda “izpilddirektora” ar vārdiem “,izpilddirektora vietnieka”.
9. Papildināt III.nodaļu “Centrālās pārvaldes struktūra un darba organizācija” ar 16.2 punktu šādā redakcijā:

“16.2 Kiberdrošības pārvaldnieks nodrošina:

16.21. kiberdrošības politikas un ar kiberdrošību saistīto iekšējo normatīvo aktu izstrādāšanu, uzturēšanu un regulāru pārskatīšanu;
16.22. informācijas un komunikācijas tehnoloģiju (turpmāk – IKT) resursu un informācijas sistēmu kataloga uzturēšanu, piešķirot un aktualizējot resursu drošības klases;
16.23. kiberrisku pārvaldības, IKT darbības nepārtrauktības un IKT drošības pasākumu īstenošanas uzraudzību un kontroli, tostarp piekļuves tiesību, autentifikācijas, tīkla drošības, žurnālfailu un rezerves kopiju pārvaldības prasību ievērošanas kontroli, kā arī ārpakalpojuma līgumu slēgšanas saskaņošanu un piegādes ķēžu drošības kontroli;
16.24. kiberincidentu pārvaldību, reaģēšanu, izmeklēšanu un kiberincidentu žurnāla uzturēšanu;
16.25. kiberhigiēnas pasākumu un Pašvaldībā nodarbināto kiberdrošības instruktāžu un apmācību organizēšanu;
16.26. regulāru IKT drošības pārbaužu, ievainojamības skenēšanas un auditu organizēšanu, kā arī konstatēto trūkumu novēršanas kontroli;
16.27. sadarbību ar Nacionālo kiberdrošības centru un Satversmes aizsardzības biroju, kiberincidentu un ievainojamību paziņošanu un pašvērtējuma ziņojumu iesniegšanu noteiktajos termiņos.”

